b'\n_START_ARTICLE_\nKitajska novoletna grafika\n_START_PARAGRAPH_\nKitajska novoletna grafika (poenostavljena kitaj\xc5\xa1\xc4\x8dina: \xe5\xb9\xb4\xe7\x94\xbb; tradicionalna kitaj\xc5\xa1\xc4\x8dina: \xe5\xb9\xb4\xe7\x95\xab; pinjin: ni\xc3\xa1nhu\xc3\xa0) je vrsta tradicionalne kitajske ljudske umetnosti. Obi\xc4\x8dajno jo uporabljajo za dekoracijo med kitajskim novim letom. Novoletna grafika ponavadi vsebuje \xc5\xbeivahne barve in prikazuje ljudsko veselje in pri\xc4\x8dakovanje novega leta. Tradicionalna kitajska novoletna grafika je natisnjena z lesorezom, zato je imenovana tudi\xc2\xa0\xc2\xbblesorezna novoletna grafika\xc2\xab\xc2\xa0(kitajsko: \xe6\x9c\xa8\xe7\x89\x88\xe5\xb9\xb4\xe7\x94\xbb/\xe6\x9c\xa8\xe7\x89\x88\xe5\xb9\xb4\xe7\x95\xab m\xc3\xb9b\xc7\x8en ni\xc3\xa1nhu\xc3\xa0).\n_START_SECTION_\nZgodovina\n_START_PARAGRAPH_\nKitajska novoletna grafika se je pojavila v dinastiji Han (\xe6\xb1\x89\xe6\x9c\x9d/\xe6\xbc\xa2\xe6\x9c\x9d; 206 pr. n. \xc5\xa1t.\xe2\x80\x93220 n. \xc5\xa1t.) in se je razvila v dinastijah Tang (\xe5\x94\x90\xe6\x9c\x9d; 618\xe2\x80\x93907) in Song (\xe5\xae\x8b\xe6\x9c\x9d; 960\xe2\x80\x931279). Z napredovanjem tehnologije tiskanja v dinastiji Ming (\xe6\x98\x8e; 1368\xe2\x80\x931644) se je \xc5\xa1e raz\xc5\xa1irila in bila zelo priljubljena v dinastiji \xc4\x8cing (\xe6\xb8\x85\xe6\x9c\x9d; 1636\xe2\x80\x931912)._NEWLINE_Za\xc4\x8detno obliko kitajske novoletne grafike predstavljajo slike menshen\xe2\x80\x93bo\xc5\xbeanstev vrat (\xe9\x97\xa8\xe7\xa5\x9e/\xe9\x96\x80\xe7\xa5\x9e m\xc3\xa9nsh\xc3\xa9n), ki so se pojavili v dinastiji Han. Prvi podobi varuhov vrat sta bo\xc5\xbeanstvi Shenshu (\xe7\xa5\x9e\xe8\x8d\xbc sh\xc4\x93nsh\xc5\xab) in Yulu (\xe9\x83\x81\xe5\x9e\x92/\xe9\x83\x81\xe5\xa3\x98 y\xc3\xb9l\xc7\x9c), ki so ju narisali na vrata, da bi odgnali zle duhove._NEWLINE_V dinastiji Tang podoba varuha vrat postane bolj okra\xc5\xa1ena, najpogosteje je upodobljen Zhongkui (\xe9\x92\x9f\xe9\xa6\x97/\xe9\x94\xba\xe9\xa6\x97 Zh\xc5\x8dngku\xc3\xad). Ker so bile kitajske novoletne grafike ve\xc4\x8dinoma ro\xc4\x8dne narisane, se v tem obdonju \xc5\xa1e niso povsem razvile._NEWLINE_V dinastiji Song se je kitajska novoletna grafika kon\xc4\x8dno oblikovala in postala priznana kot posebna vrsta umetnosti, ki predstavlja ljudsko kulturo. V tem \xc4\x8dasu se je kitajska novoletna grafika imenovala\xc2\xa0\xc2\xbbpapirnata slika\xc2\xab\xc2\xa0(\xe7\xba\xb8\xe7\x94\xbb/\xe7\xb4\x99\xe7\x95\xab zh\xc7\x90 hu\xc3\xa0). Delimo jo na dve vrsti: tiskana z lesorezom in ro\xc4\x8dno poslikana. Prva je imela za glavni motiv mitolo\xc5\xa1kega bitja, druga je ljudsko \xc5\xbeivljenje. V tem obdobju so se razvijale delavnice, ki se so ukvarjale z izdelavo\xc2\xa0\xc2\xbbpapirnate grafike\xc2\xab, zaradi \xc4\x8desar se je kitajska novoletna grafika hitro raz\xc5\xa1irila med ljudstvom. Kmalu je postala nepogre\xc5\xa1ljiv element praznovanj kitajskega novega leta. Najbolj znana kitajska novoletna grafika iz dinastije Song je Slika o kmetovanju in tkanju (\xe8\x80\x95\xe7\xbb\x87\xe5\x9b\xbe/\xe8\x80\x95\xe7\xb9\x94\xe5\x9c\x96 g\xc4\x93ngzh\xc4\xab t\xc3\xba), ki jo je ustvaril slikar Lou Chou (\xe6\xa5\xbc\xe4\xbf\xa6/\xe6\xa8\x93\xe5\x84\x94 l\xc3\xb3u ch\xc3\xb3u)._NEWLINE_V dinastiji Juan (kitajsko:\xe5\x85\x83\xe6\x9c\x9d; 1271-1368) so kitajske novoletne grafike nadaljevale po tradicijo dinastije Song. Posebnost je je bila le, da so med motive vklju\xc4\x8dili tudi tiste iz kitajske opere\xe2\x80\x93Qu (\xe5\x85\x83\xe6\x9b\xb2 yu\xc3\xa1nq\xc7\x94). Kitajska novoletna grafika iz tega obdobja\xc2\xa0 predstavlja predvsem ljudsko \xc5\xbeivljenje na severnem delu Kitajske._NEWLINE__NEWLINE_V dinastiji Ming se je kitajska novoletna grafika imenovala\xc2\xa0\xc2\xbbnalepljena slika\xc2\xab\xc2\xa0(\xe7\x94\xbb\xe8\xb4\xb4/\xe7\x95\xab\xe8\xb2\xbc hu\xc3\xa0ti\xc4\x93). Izdelava je pre\xc5\xa1la v zrelo obdobje. V tem \xc4\x8dasu prevladuje tehnika tiskanja z lesorezom. Glavni motivi so bili veseli, na primer trojica priljubljenih bogov: bog sre\xc4\x8de, poslovnega upseha in dolgo\xc5\xbeivosti (\xe7\xa6\x8f\xe7\xa6\x84\xe5\xaf\xbf/\xe7\xa6\x8f\xe7\xa5\xbf\xe5\xa3\xbd f\xc3\xba l\xc3\xb9 sh\xc3\xb2u)._NEWLINE_Kitajska novoletna grafika je dosegla vrh v dinastiji \xc4\x8cing in je bila uradno poimenovana z danan\xc5\xa1njim imenom\xc2\xa0\xc2\xbbnovoletna slika\xc2\xab. Glavna motivi so prihajali iz \xc5\xa1tevilnih zgodovinskih zgodb, mitov in legend, opernih likov in romanov. Zaradi vpliva zahodnega slikarstva, so pri ustvarjanju novoletnih grafik uporabljali zahodne tehnike in vsebovali temo krajinskega ogleda. Pod vplivom razli\xc4\x8dnih gibanj in gro\xc5\xbenje vojne so se pojavile\xc2\xa0 teme, ki spodbujajo ljudi k enostnosti proti nasprotnikom ter reformacijo izobra\xc5\xbeevanja in podobno._NEWLINE_V obdobju Republike Kitajske (\xe6\xb0\x91\xe5\x9b\xbd/\xe6\xb0\x91\xe5\x9c\x8b m\xc3\xadngu\xc3\xb3; 1912\xe2\x80\x931949), kitajske novoletne grafike ne samo prikazujejo tradicionalno ljudsko \xc5\xbeivljenje, temve\xc4\x8d tudi novo okolje kitajske dru\xc5\xbebe, zato so vsebine novoletne grafike bolj idealisti\xc4\x8dne. V tem \xc4\x8dasu prevlada strojno tiskanje, zato je tehnika tiskanja novoletne grafike z lesorezom po\xc4\x8dasi izgubila svoj pomen._NEWLINE_Novoletna grafika je v dana\xc5\xa1njem \xc4\x8dasu imenovana\xc2\xa0\xc2\xbbnova novoletna grafika\xc2\xab\xc2\xa0(\xe6\x96\xb0\xe5\xb9\xb4\xe7\x94\xbb/\xe6\x96\xb0\xe5\xb9\xb4\xe7\x95\xab x\xc4\xabn ni\xc3\xa1nhu\xc3\xa0). Med kulturno revolucijo so tradicionalne kitajske novoletne grafike skoraj uni\xc4\x8dili, tehnika tiskanja z lesorezom pa je po\xc4\x8dasi izginjala. Da bi ohranili tradicionalno novoletno grafiko, so na Kitajskem leta 2003 tehnika tiskanja novoletne grafike z lesorezom uvrstil med kitajsko nesnovno kulturno dedi\xc5\xa1\xc4\x8dino.\n_START_SECTION_\nTeme\n_START_PARAGRAPH_\nGlede na motive, ki jih upodabljajo nvoletne grafike, lahko lo\xc4\x8dimo \xc5\xa1tiri tematske sklope: nadnaravno bitje in\xc2\xa0simboli, ljudsko \xc5\xbeivljenje, otrok in lepota\xc2\xa0 ter zgodba in legenda.\n_START_SECTION_\nNadnaravno bitje in simboli\n_START_PARAGRAPH_\nTo je osnovna tematika novoletnih grafik in glavni motiv zgodnjih novoletnih grafik, ki prikazujejo podobe raznih nadaravnih bitij oziroma bo\xc5\xbeanstev, kot so\xc2\xa0bog bogastva (\xe8\xb4\xa2\xe7\xa5\x9e/\xe8\xb2\xa1\xe7\xa5\x9e c\xc3\xa1ish\xc3\xa9n), bog zemlje (\xe5\x9c\x9f\xe5\x9c\xb0\xe5\x85\xac t\xc7\x94d\xc3\xac g\xc5\x8dng), ognji\xc5\xa1\xc4\x8da (\xe7\x81\xb6\xe7\xa5\x9e z\xc3\xa0osh\xc3\xa9n) in podobna bo\xc5\xbeanstva. V ta sklop sodijo tudi upodobitve zmaja, tigra, feniksa, lotusa in drugih \xc5\xbeivali ter rastlin, ki simbolizirajo bogastvo, sre\xc4\x8do in lepe \xc5\xbeelje.\n_START_SECTION_\nLjudsko \xc5\xbeivljenje\n_START_PARAGRAPH_\nGrafike s to tematiko predstavljajo ljudsko \xc5\xbeivljenje na Kitajskem. Ljudski umetniki ka\xc5\xbeejo resni\xc4\x8dno \xc5\xbeivljenje s svojimi lastnimi opa\xc5\xbeanji in ob\xc4\x8dutki. Podobe vklju\xc4\x8dujejo kmetovanje, prazni\xc4\x8dne obi\xc4\x8daje in podobne ljudske zadeve.\n_START_SECTION_\nOtrok in lepota\n_START_PARAGRAPH_\nTa tematika obsega velik del novoletnih grafik, saj sporo\xc4\x8da dobre \xc5\xbeelje, na primer rojstvo sina, vesel zakon med pari in podobno. Med motivii najpogosto uporabljajo podobo debelega otroka, ki jo imenujejo\xc2\xa0\xc2\xbbsre\xc4\x8den otrok\xc2\xab\xc2\xa0(\xe7\xa6\x8f\xe5\xa8\x83 f\xc3\xbaw\xc3\xa1).\n_START_SECTION_\nZgodba in legenda\n_START_PARAGRAPH_\nMotivi iz tega sklop prihajajo iz zgodovinskih dogodkov, ljudskih zgodb, legendah, romanov ter dram. Zgodbe, ki se \xc5\xa1irijo v ljudstvu z ustnim ali pisnim izro\xc4\x8dilom, so ve\xc4\x8dinoma polep\xc5\xa1ane. Ta oblika slu\xc5\xbeiti tudi \xc5\xa1irjenju tradicionalnih kitajskih idej v dru\xc5\xbebi.\n_START_SECTION_\nZnani kraji izdelave\n_START_PARAGRAPH_\nPod vplivom okoli\xc5\xa1\xc4\x8dinvso se oblikovali razli\xc4\x8dni slogi kitajske novoletne grafike. Najbolj znane so grafike iz krajine Yangliuqing (\xe6\x9d\xa8\xe6\x9f\xb3\xe9\x9d\x92/\xe6\xa5\x8a\xe6\x9f\xb3\xe9\x9d\x92) v bli\xc5\xbeini Tjand\xc5\xbeina (\xe5\xa4\xa9\xe6\xb4\xa5), Taohuawu (\xe6\xa1\x83\xe8\x8a\xb1\xe5\x9d\x9e/\xe6\xa1\x83\xe8\x8a\xb1\xe5\xa1\xa2) pri mestu Suzhou (\xe8\x8b\x8f\xe5\xb7\x9e/\xe8\x98\x87\xe5\xb7\x9e), Yangjiabu (\xe6\x9d\xa8\xe5\xae\xb6\xe5\x9f\xa0/\xe6\xa5\x8a\xe5\xae\xb6\xe5\x9f\xa0) pri mestu Shandong Weifang (\xe5\xb1\xb1\xe4\xb8\x9c\xe6\xbd\x8d\xe5\x9d\x8a/\xe5\xb1\xb1\xe6\x9d\xb1\xe6\xbf\xb0\xe5\x9d\x8a), ter iz kraja Mianzhu (\xe7\xbb\xb5\xe7\xab\xb9/\xe7\xb6\xbf\xe7\xab\xb9) v provinci Se\xc4\x8duan (\xe5\x9b\x9b\xe5\xb7\x9d) , ki jih imenujejo\xc2\xa0\xc2\xbb\xc5\xa1tiri znane novoletne grafike\xc2\xab\xc2\xa0(\xe5\x9b\x9b\xe5\xa4\xa7\xe5\xb9\xb4\xe7\x94\xbb/\xe5\x9b\x9b\xe5\xa4\xa7\xe5\xb9\xb4\xe7\x95\xab s\xc3\xac d\xc3\xa0 ni\xc3\xa1nhu\xc3\xa0)._NEWLINE_1. Kitajska novoletna grafika iz kraja Yangliuqing_NEWLINE_Kitajska novoletna grafika iz kraja Yangliuqing ima ve\xc4\x8d kot 600 let tradicije. Predstavlja ljudsko \xc5\xbeivljenje severnega dela Kitajske. Na\xc4\x8din izdelave je kombiniran, saj uporabljajo tiskanje z lesorezom in ro\xc4\x8dno risanje. Zato se je oblikoval poseben slog, ki vsebuje barvitost iz ro\xc4\x8dnega dela in linje iz tiskanja. Teme so ve\xc4\x8dinoma legende, lepota in\xc2\xa0 sre\xc4\x8den otrok._NEWLINE_2.\xc2\xa0 Kitajska novoletna grafika iz kraja Taohuawu_NEWLINE_Ta vrsta kitajske novoletne grafike je pomembena predstavnica ju\xc5\xbene kitajske novoletne grafike. Izvira iz tehnike graviranega tiskanja v dinastiji Song. Slog je enostaven in vsebuje fine linije. Glavne teme so ljudsko \xc5\xbeivljenje, zgodbe\xc2\xa0 in cvetje na jugu Kitajske._NEWLINE_3. Kitajska novoletna grafika iz kraja Yangjiabu_NEWLINE_Ta vrsta kitajske novoletne grafike izvira iz dinastije Ming, na\xc4\x8din izdelave pa je tradicionalni ro\xc4\x8dni na\xc4\x8din. Slog je preprost z debelo linijo in \xc5\xbeivahno barvo. Vsebujejo zelo razli\xc4\x8dne teme, najpogostej\xc5\xa1a pa je praznovanje praznikov._NEWLINE_4. Kitajska novoletna grafika iz kraja Mianzhu_NEWLINE_Ta vrsta vrsta kitajske novoletne grafike izvira iz dinastije Severni Song. Vsebuje veliko etni\xc4\x8dnih in lokalnih zna\xc4\x8dilnosti. Slika je sestavljena simetri\xc4\x8dno, je popolnoma barvita in jasno razlikuje glavni in stranski del. Glavne teme so junaki iz zgodovine in legend.'